Bieber gee sy hamster weg | Nuus24
Los Angeles – Justin Bieber het sy troeteldier aan 'n aanhanger gegee tydens 'n opvoering in die Amerikaanse stad Atlanta en die meisie gevra om die hamster, wat hy in Oktober aangeneem het, goed op te pas.Die 18-jarige Bieber is tydens die konsert op video vasgelê waar hy 'n meisie uit die gehoor gekies het en 'n hok, met die troeteldier genaamd PAC binne, aan haar oorhandig.Volgens die skinderwebtuiste TMZ.com het die Kanadese popster vir die aanhanger gesê: "Jy moet na PAC omsien", waarop sy geantwoord het: "Ek sal hom goed oppas."Die hamster toer die afgelope twee maande saam met Bieber en PAC het selfs sy eie Twitter-profiel, @Pac_Bieber, met 5 500 volgelinge.Volg Nuus24 op Twitter.– Channel24